Ernest McCulloch

Ernest Armstrong McCulloch (21. aprill 1926 Toronto – 19. jaanuar 2011 Washington) oli Kanada rakubioloog, tüvirakkude uurimise teerajaja.

Ta sai aastal 1948 Toronto Ülikoolist meditsiinidoktori kraadi, töötas seejärel aasta Londonis Listeri instituudis ja pärast seda Torontos haiglas ja ülikoolis.

Aastal 1957 asus Ernest McCulloch tööle äsjaloodud Ontario Vähiinstituuti, kus hakkas koostöös biofüüsik James Tilliga tegelema eelkõige vereloome ja leukeemia uurimisega. 1960. aastatel alustasid nad katseid kiiritatud hiirtega, kellele siirati luuüdi rakke. Nad avastasid, et hiirte põrnas tekkis proportsionaalselt luuüdi hulgaga uusi eri tüüpi verelibledest koosnevaid kogumeid, ning tõestasid, et iga kogum oli tekkinud ühestainsast rakust. Oma uurimistöö tulemused avaldasid nad aastal 1963 ajakirjas Nature.

Aastast 1982 oli ta Toronto Ülikooli emeriitprofessor.

Tunnustus
1999 – valiti Londoni Kuningliku Seltsi liikmeks
2005 – pälvis Laskeri auhinna (koos James Tilliga)

Välislingid
 Kanne Kanada meditsiinikuulsuste hallis
 Stem Cell Network

Kategooria:Kanada teadlased
Kategooria:Rakubioloogid
Kategooria:Toronto Ülikooli vilistlased
Kategooria:Sündinud 1926
Kategooria:Surnud 2011